recursal/SuperWikiNEXT-32B huggingface dataset:
אין לבלבל עם אין לבלבל ערך זה, העוסק במסיב ברכס קרקווד, עם הערך "הר אנדוור", העוסק בהר ברכס קרקווד.

**מסיב אנדוור** (באנגלית: **Endeavour Massif**) הוא מסיב רחב ידיים שפסגתו מישורית, ומכוסה שלג, ברכס קירקווד, באזור חוף סקוט של ארץ ויקטוריה, שבאנטארקטיקה.

המסיב ממוקם בין בקע פה טיו טיו לבין קרחון פריי.

המסיב המהווה את החלק הדרומי של רכס קירקווד; מסיב רוברטסון מהווה את החלק הצפוני של רכס קירקווד.

בחלקו הדרומי של המסיב מצויים הר שולדר, הר בלגרייב, והר קריק.

בקצהו המזרחי של המסיב מצויים מצוקי חוף גבוהים ותלולים, בצידו המערבי של המסיב, הוא משתפל למישור בירידה שאינה תלולה.

גובהו הממוצע של מסיב אנדוור 1,681 מטרים מעל פני הים; המסיב הוא ההר ה-2,479 בגובהו באנטארקטיקה.

היסטוריה
--------

### גילוי ומיפוי המסיב

האזור מופה לראשונה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי, בשנת 1957.

המסיב מופה בשנית בשנת 1999 על ידי הסקר הגאולוגי של ארצות הברית.

### מקור השם

באוקטובר 1957 ניתן השם "הר אנדוור" למסיב זה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי.

המסיב נקרא על שם אוניית הצי המלכותי הניו זילנדי אנדוור - שהייתה ספינת האספקה של משלחת הסקר הגאולוגי הניו זילנדי בשנת 1957.

במיפוי שנערך בשנת 1999 על ידי הסקר הגאולוגי, ניתן השם "הר אנדוור" להר סמוך; הממוקם 5.6 קילומטרים צפונית-מערבית להר קריק.

בעקבות התייצעות בין הוועדה המייעצת לשמות אנטארקטיים לוועדה הגאוגרפית של ניו זילנד, שנערכה בשנת 1962, הוחלט על פשרה - והמסיב שהתגלה על ידי משלחת הסקר נקרא בשם "מסיב אנדוור" ואילו ההר שהתגלה על ידי הסקר הגאולוגי נקרא בשם "הר אנדוור".

קישורים חיצוניים
----------------

* מסיב אנדוור באתר הסקר הגאולוגי של ארצות הברית
* מסיב אנדוור באתר הגאזט האנטארקטי של ממשלת ניו זילנד
* מסיב אנדוור באתר הגאזט האנטארקטי של ממשלת אוסטרליה
* מסיב אנדוור באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מסיב אנדוור
* מחשבון מרחקים - המרחק ממסיב אנדוור לאתרים סמוכים

הערות שוליים
------------

1. ↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
2. 1 2 3 4 5 6 7 8 9 10 11 12 13 14 15 16  מידע גאוגרפי והיסטורי
3. 1 2  הרי אנטארקטיקה לפי גובהם

| רכס קירקווד |
| --- |
| ההרים העיקריים ברכס קירקווד | הר אנדוור • מסיב אנדוור • גאוס • צ'טווינד • קלירי • קריק • שולדר |
| קרחונים | הדבלום • מוסון • פריי |
| קרחוני הדום | אואטס |
| רכסים | רכס בולפינץ' • רכס קצ'ם |
**הנס שימון ישראל-ג'ון ליון** (בגרמנית: **Hans Shimon Israel-John Lion**;‏ 11 במאי 1904 – ספטמבר 1969) היה סייף (רומח) יהודי-אוסטרי ושופט בינלאומי בסיף. זוכה 3 מדליות (1 כסף ו-2 ארד) באליפות העולם בתחרות הרומח הקבוצתי.

ביוגרפיה
--------

ליון נולד וגדל בווינה. התאמן בקבוצת הכח וינה.

באולימפיאדת אמסטרדם (1928) סיים במקום 13 ברומח אישי ובמקום שביעי בתחרות רומח קבוצתי.

באליפות העולם שנערכה בווינה 1931 הוא זכה במדליית ארד בתחרות רומח קבוצתי.

באליפות העולם שנערכה בבודפשט 1933 הוא זכה במדליית כסף בתחרות רומח קבוצתי.

באולימפיאדת ברלין (1936) סיים במקום רביעי בתחרות הקבוצתית ברומח. במשחק בית הגמר מול צרפת, אוסטריה הפסידה לצרפת 5–11, שימש גם כנשיא השופטים. בקרבות עצמם הוא ניצח בקרב אחד (5–1) והפסיד בשלושה קרבות (3–5, 4–5, 2–5, סה"כ נק': 14–16). הוא שימש גם כשופט בתחרויות הסיף בתחרויות בית הגמר האישי ברומח, ברבע גמר אישי ברומח ובחצי הגמר ברומח נשים.

באליפות העולם שנערכה בפריז 1937 הוא זכה במדליית ארד בתחרות רומח קבוצתי.

קישורים חיצוניים
----------------

* הנס ליון, באתר olympedia.org
**קיסר צרפתי** (שם מדעי: *Pomacanthus paru*) הוא מין של דג ממשפחת הקיסריים החי בשוניות אלמוגים במערב האוקיינוס האטלנטי שלחופי אמריקה מניו יורק ואיי בהאמה ודרומה עד ברזיל, וכן במפרץ מקסיקו וחופי האיים הקריביים ובאים המזרחיים: ארכיפלג פטרוס הקדוש ופאולוס הקדוש והאי אסנשן.

תיאור
-----

דג הקיסר הוא דג בינוני באורך 41.1 ס"מ והוא בעל גוף מוגבה עם סנפירים גבוהים ובולטים היוצרים צורת סהר. צבע הצעירים הוא שחור למעט פסים בהירים דקים לאורך הגוף. הפרטים הבוגרים בעלי גוונים כחולים כהים עם צידיים זהובים-ירוקים, סנפירי גחון ועיניים צהובות וגדולות, מצח בולט והפנים כחולות בהירות. הפה לבן ומעט מופנה מעלה ובתוכו שורות של שיניים מחודדות העוזרות לכרסם מזון מבין האלמוגים. שני הזוויגים דומים בגודלם ללא הבדלים בולטים.

דג זה לעיתים שוחה במים הפתוחים, אם כי בקרבת השונית בעומק של 3 עד 100 מטרים מתחת פני הים. הדג חי בזוגות או בחבורות קטנות וניזון לרוב מספוגיים, אצות, אלמוגים רכים, הידרתים, חיטחבים, שושנות ים וממיתרני זנב בעוד הצעירים משמשים כדגי נקאי לדגי שונית גדולים יותר.

דגים אלה מזדווגים בזוגות ללא עונת רבייה ברורה והם נעים במחול 7 עד 10 מטרים מעל הקרקעית לפני ההזדווגות המהירה. לפעמים נקבה גדולה משנה את זוויגה לזכר.

מגדלים דג זה באקווריום, בעיקר באקווריום ציבורי אך לא רק. לעיתים דגים אותו, אך דגי שונית עלולים לגרום ללהרעלת סיגואטרה חמורה.

קישורים חיצוניים
----------------

ויקישיתוף מדיה וקבצים בנושא **קיסר צרפתי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  קיסר צרפתי באתר הרשימה האדומה של IUCN

* 
* 
* פרט צעירפרט צעיר
* 
* 
* 
* 
* 
*
**סמל מלייה** הוא סמלה הרשמי של העיר האוטונומית הספרדית מלייה.

הסמל מעוצב כמגן "ספרדי" שבו שדה כחול מוטען בשני סלים, אחד מעל השני. הסלים משובצים אדום וזהב ובכל אחד מהם שתי קבוצות של שבעה נחשים ירוקים. סביב המגן גבול עשוי מתשעה סמלי ממלכת לאון ותשעה סמלי ממלכת קסטיליה, לסירוגין. סמל ממלכת לאון הוא שדה לבן שבו אריה אדום זקוף וכתר לראשו. סמל ממלכת קסטיליה הוא שדה אדום שבו טירת זהב בעלת שלושה צריחים משוננים שחלונותיה ודלתה כחולים. הסמל יורש את עיצובו מסמלו של הדוכס אלונסו פרס דה גוסמן (Alonso Pérez de Guzmán;‏ 1256–1309), שכבש את העיר מידי המורים.  

במגן תומכים שני עמודים לבנים שעליהם מגילה עם הכתובת הלטינית "Non Plus Ultra", דהיינו "אין עוד מעבר". עמודים אלו מייצגים את עמודי הרקולס והם מופיעים גם בסמל ספרד עם הכתובת "Plus Ultra". מעל המגן, כתר דוכס זהב וצריח זהב שבו עומד אביר בבגדים לבנים שמשליך חרב מידו. מעליו סרט עם המוטו "Praeferre Patriam Liberis Parentem Decet" שפירושו: "ראוי להעדיף את המדינה על פני המשפחה". חלק זה של המגן מסמל את הסיפור על הדוכס דה גוסמן, שעמד במצור בעיר טריפה (Tarifa). האויב המורי תפס את בנו ואיים להוציאו להורג אם העיר לא תיכנע. בתגובה, השליך הדוכס את פגיונו לאויב באומרו "אני מעדיף את מדינתי על פני משפחתי".  

תחת המגן דרקון ירוק, שעל פי האגדה הרג בתושבי העיר עד שהדוכס דה גוסמן הרג אותו.

הסמל משמש מ-11 במרץ 1913.

ראו גם
------

* דגל מלייה
* המנון מלייה

קישורים חיצוניים
----------------

ויקישיתוף מדיה וקבצים בנושא **סמל מלייה** בוויקישיתוף
* הסמל באתר דגלי העולם
* תיאור הסמל

| סמלי ספרד |
| --- |
| ממלכת ספרד | סמל ספרד |  |
| הקהילות האוטונומיות | אזור מורסיה • אנדלוסיה • אסטוריאס • אקסטרמדורה • אראגון • גליסיה • האיים הבלאריים • האיים הקנריים • ולנסיה • חבל הבסקים • לה ריוחה • נווארה • מדריד • קטלוניה • קנטבריה • קסטיליה-לה מנצ'ה • קסטיליה ולאון |
| הערים האוטונומיות | סאוטה • מלייה |

| סמלי מדינות אפריקה |
| --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • הרפובליקה המרכז אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • קונגו • הרפובליקה הדמוקרטית של קונגו • קמרון • קניה • רואנדה • תוניסיה | אפריקה |
| שטחים תלויים | אזוואד • איי מדירה • אסנשן • האיים הקנריים • זנזיבר • טריסטן דה קונה • מיוט • מלייה • סאוטה • סהרה המערבית • סומלילנד • סנט הלנה • ראוניון |
| אירופה • אפריקה • אסיה • אוקיאניה • אמריקה הצפונית • אמריקה הדרומית |
**סוּפית מוכתמת** (שם מדעי: *Porphyriops melanops*) היא מין של רלית קטנה הקרובה לסוג סופית ובעבר הייתה חלק ממנו, אך הופרדה לסוג ומין יחיד.

סופית זו דומה לשאר הסופיות אבל בעלת מקור ירוק, קטן ומעוגל מעט. עיניה אדומות, ראשה שחור וכנפיה חומות. פלג הגוף האחורי שלה מנוקד בחום-לבן. היא שוכנת במים וביבשה. ניזונה בעיקר מצמחים וחרקי מים שונים.

סופית זו חיה בחבורות קטנות. הזכרים קוראים לנקבות בעונת הרבייה אך אינם עוזרים בגידול הצאצאים. הנקבה צריכה לגדל ולשמור על הקן, הנבנה בין צמחי מים, מטורפים כמו שחפים, תנינים, נחשים, חוטמנים וכו'. רוב הזמן היא נמצאת במים.

היא חיה באמריקה הדרומית במדינות: ארגנטינה, בוליביה, ברזיל, צ'ילה, קולומביה, פרגוואי, פרו ואורוגוואי. כמו רוב הסופיות היא נפוצה בביצות ואגמים חמימים.

תת-מינים
--------

* *G. m. bogotensis*
* *G. m. crassirostris*
* *G. m. melanops*

קישורים חיצוניים
----------------

ויקישיתוף מדיה וקבצים בנושא **סופית מוכתמת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* GBIF
 |

הערות שוליים
------------

1. ↑  סופית מוכתמת באתר הרשימה האדומה של IUCN
אנשי השומר  
מימין לשמאל: מאיר חזנוביץ, שמואל הפטר, יוסף נחמני, יצחק נדב
קברו של שמואל הפטר בחלקת השומרים בבית הקברות של כפר גלעדי
**שמואל הפטר** (15 ביולי 1887 ורשה, פולין - 21 בפברואר 1963 תל יוסף) היה חלוץ ציוני שעלה לארץ ישראל במסגרת העלייה השנייה והיה פעיל בארגון השומר. ממקימי הקואופרציה במרחביה ותל עדשים. פעל תקופת מה באירופה בסיוע לארגון החלוץ וכן ברכש ומשלוח נשק לארץ ישראל. היה חבר קיבוץ תל יוסף.

ביוגרפיה
--------

שמואל הפטר נולד ב-1887 בעיר ורשה שבפולין הרוסית ליונה וטובה הפטר. אביו היה סוחר בחומרי בניין, ובמקביל שקד על לימוד תורה. הבית היה פתוח לפעילות ציונית. ב-1906 עלה הפטר לארץ ישראל במסגרת העלייה השנייה, והצטרף לארגון השומר. תחילה עבד ושמר ברחובות, מסחה, סג'רה, כנרת, ופוריה וב-1911 הצטרף לקואופרציה במרחביה שם שהה שנתיים וב-1913 היה ממקימי תל עדשים שם עבד 4 שנים.

בתקופת מלחמת העולם הראשונה נאסר הפטר על ידי השלטונות העות'מאנים במהלך פעילות השלטונות נגד מחתרת ניל"י, ריצה שנת מאסר בדמשק וחזר ארצה לתל עדשים. כאן היה שותף לפילוג בארגון השומר כשמצד אחד עמדו הפטר וחיים שטורמן שרצו להחזיק ולשפר את הקיים בתל עדשים ומולם עמדו ישראל שוחט ואלכסנדר זייד שחיפשו מקום חלופי לתל עדשים שנראתה להם מקובעת מדי (ולבסוף הקימו את כפר בר גיורא בצפון הגליל).

עם סיום המלחמה פעל הפטר עם יהושע חנקין, חיים שטורמן וצבי וולף לרכישת אדמות עמק יזרעאל. בנוסף היה פעיל בתקופה זו בגדוד העבודה על שם יוסף טרומפלדור.

ב-1920 הופיע הפטר בפני ועד הצירים כדי להביע את מצוקתם של מגיני תל חי בפני הוועד. ב-1921 נשלח על ידי אחדות העבודה לסייע לארגון החלוץ בפולין ואף עבד כשבועיים בחוות ההכשרה בגרוכוב. ב-1922 נשלח על ידי ארגון הקיבוץ לווינה כדי לסייע ברכישת נשק. במסגרת תפקידו החל לשלוח את הנשק שקנה במסלול ימי לנמל ביירות ומשם דרך היבשה לכפר גלעדי.

לאחר שחזר לארץ ישראל הצטרף ב-1923 לקיבוץ תל יוסף והיה פעיל בענפי חקלאות שונים ואף נשלח על ידי הקיבוץ לעזור ולייעץ לקיבוצים צעירים.

חייו האישיים
------------

הפטר נישא לשושנה לבית וולפסון (1894–1975) ולזוג נולד בן (קומם (ממיק) הפטר) ובת (יהודית הפטר). נכדם, איל הפטר, נהרג במלחמת יום כיפור.

שמואל נפטר ב-1963 והובא למנוחות בחלקת "השומר" בבית הקברות בכפר גלעדי.

קישורים חיצוניים
----------------

ויקישיתוף מדיה וקבצים בנושא **שמואל הפטר** בוויקישיתוף
* שמואל הפטר, באתר קיבוץ תל יוסף
* שמואל הפטר, באתר "אלבום עמק יזרעאל" (אורכב)

הערות שוליים
------------

1. ↑  בתקופת המרדף הצליחו הפטר וצבי נדב להבריח את יוסף לישנסקי מאזור שומרון לקרבת מטולה על גבי עגלה
2. ↑  בתקופה זו נרכשו כ-50,000 דונם עליהם הוקמו היישובים נהלל, כפר יחזקאל, תל יוסף ועין חרוד
3. ↑  הפטר היה קשור לאנשי תל חי ולפי העדויות הייתה דבורה דרכלר מאוהבת בו (ראו ב:מידע על ההרוגים במאורעות תל חי)
4. ↑  שרה סגל, אריה פיאלקוב (עורכים), בשדמות גרוכוב: קיבוץ ההכשרה גרוכוב ופלוגותיו: מאסף, לוחמי הגטאות – תל אביב, בית לוחמי הגיטאות ע"ש יצחק קצנלסון; הקיבוץ המאוחד, 1976. באדיבות בית לוחמי הגטאות, עמוד 143
5. ↑  אחותו חיה טל הגיעה בעקבותיו לתל יוסף
6. ↑  איל הפטר באתר יזכור
**ברדיזאורוס** (שם מדעי: ***Bradysaurus***; מילולית: "לטאה איטית") הוא סוג של זוחל גדול נכחד מסדרת הפרוקולופונומורפה, אשר חי באמצע הפרם של דרום אפריקה במדבר קארו לפני 265 עד 260 מיליון שנה מזמננו. הוא תואר ב-1914 בידי החוקר ד. מ. ס. ווטסון (אנ').

סוג זה התגלה בקבוצת ביופורט (Beaufort Group) שבקארו. במקור נכללו עוד מינים רבים בסוג אבל הועברו לסוגים אחרים. כיום ישנם רק 2 מינים בסוג בעוד מין נוסף, *Bradysaurus vanderbyli* בוטל מספק:

* *Bradysaurus baini* - תואר ב-1892 בידי סילי
* *Bradysaurus seeleyi* - תואר ב-1929 בידי הוטון ובונסטרה.

מינים נוספים ששויכו לסוג זה הועברו לסוגים קרובים כמו האמבריתוזאורוס שסווג לצידו.

היה זה מהגדולים שבפרוקולופונומורפים ובבני משפחתו לצד הסקוטוזאורוס והוא הגיע לאורך 2.5 עד 3 מטרים ולמשקל של חצי טון עד טון. במראהו דמה מעט לצב בעל גפיים חזקות וכוסה באוסטאודרם דמוי-קשקשים. אורך הגולגולת הגיע ל-42 עד 48 ס"מ והיה בעל מבנה כבד עם שיניים עבות וגבוהות שיועדו לטחינת צמחייה. עקב גודלו הוא יכל לשמור על טמפרטורה בהצלחה וגם להתגונן מטורפים כמו גורגונופסיים.

קישורים חיצוניים
----------------

ויקישיתוף מדיה וקבצים בנושא **ברדיזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

* ברדיזאורוס, באתר אנציקלופדיה בריטניקה (באנגלית)

הערות שוליים
------------

1. ↑  Marco Romano, Fabio Manucci, Bruce Rubidge, Marc J. Van den Brandt (17 June 2021). "Volumetric Body Mass Estimate and in vivo Reconstruction of the Russian Pareiasaur Scutosaurus karpinskii". Frontiers in Ecology and Evolution. 9. doi:10.3389/fevo.2021.692035.
**רבי יוסף** בן יעקב **אִבְּן סַהְל** (בערבית **אבו עמר**; נפטר בניסן ד'תתפ"ד בקורדובה, ספרד המוסלמית) היה חכם תלמודי, דיין ופייטן בספרד בסוף המאה ה-11 וראשית המאה ה-12. מתלמידי רבי יצחק אבן גיאת, אשר חברו רבי משה אבן עזרא כותב עליו שאבן סהל היה תלמידו המובהק ביותר.

ביוגרפיה
--------

משפחתו של אבן סהל הייתה משפחה מיוחסת באנדלוסיה ואף מכונה אריסטוקרטית על ידי חלק מהחוקרים. בנים נוספים של המשפחה הם המשוררים שלמה אבן צקבל ואברהם אבן סהל (אנ') שהמיר דתו לאסלאם.

משנת ד"א תתע"ג שימש כדיין בקורדובה משך אחת עשרה שנים עד לפטירתו בחודש ניסן בשנת ד"א תתפ"ד (1124).

מכתביו, לא הגיעו אלינו אלא מעט משיריו, מהם שירי כבוד לרבו, רבי יצחק אבן גיאת, ושירי ידידות לחברו רבי משה אבן עזרא, גם תלמידו של אבן גיאת. כאשר נרדף רבי משה, כתב עליו אבן סהל כך:

> 
> אוֹי כִּי פְּנִינִי-שִׁיר כְּזֹהַר-חֶרֶס  
> 
> הָיוּ בְּדוֹרֵנוּ לְנִבְלֵי-חֶרֶס
> 
> 
> 
> — מצוטט אצל דוד כהנא, משה אבן עזרא, באתר דעת
> 

כמו כן ידוע שתרגם מערבית לעברית את קובץ התשובות של הרי"ף. אף זה אבד, אך חלקים ממנו נשתמרו בשיטה מקובצת.מתרגם נוסף של תשובות אלו היה יהודה בן ברזילי הברצלוני.

קישורים חיצוניים
----------------

* כתבי יוסף אבן סהל בפרויקט בן-יהודה
* יוסף אבן סהל, באתר "אנו – מוזיאון העם היהודי"

הערות שוליים
------------

1. ↑  ספר יוחסין לאברהם זכות, מאמר רביעי. במאמר חמישי מופיע שנפטר בד'תתפ"ג.
2. ↑  יוסף אבן סהל, באתר "אנו – מוזיאון העם היהודי"
3. ↑  יוסף טובי, האמנם פיוט לאברהם אבן סהל המומר לאסלאם? בתוך: יוסף טובי, קירוב ודחייה - יחסי השירה העברית והשירה הערבית בימי הביניים, חיפה תש"ס, עמ' 328-319
4. ↑  ספר יוחסין לאברהם זכות, מאמר רביעי
5. ↑  מתוך השלח - כתב עת חודשי לספרות, למדע ולענייני חיים כרך י"ג, טבת-סיון תרס"ד (ינואר - יוני 1904) עורכים: יוסף קלוזנר, ח. נ. ביאליק
6. ↑  למשל שיטה מקובצת על תלמוד בבלי, מסכת בבא מציעא, דף ק"ח, עמוד א': "לשון הריא"ף ז"ל בתשובת שאלה: מועתקים מלשון ערבי מרן יוסף ן' סה"ל..."
7. ↑  הקדמת המהדיר ז"ו לייטער לשו"ת הרי"ף, הוצאת פיטסבורג ה'תשי"ד
**תומאש יירסאק** (נולד ב-29 ביוני 1984) הוא כדורגלן עבר צ'כי המשחק בעמדת הקשר.

קריירה
------

יירסאק התחיל את הקריירה שלו במחלקת הנוער של הראדץ קראלובה ובגיל 19 הצטרף לקבוצה הבוגרת של המועדון ולאחר שנתיים חתם בטפליצה. ביולי 2007 חתם ל-5 שנים בויסלה קרקוב שהייתה הקבוצה הראשונה שלו מחוץ לצ'כיה. במדי ויסלה זכה ב-3 אליפויות.

ב-3 ביולי 2012 חתם בבוטב פלובדיב. ב-11 באוגוסט 2013 ערך את הופעת הבכורה שלו בקבוצה בניצחון 0-3 נגד סלביה סופיה. ב-7 ביולי 2013 הבקיע את שער הבכורה שלו עבור המועדון בניצחון 0-1 נגד אסטנה במסגרת מוקדמות הליגה האירופית. ב-8 בנובמבר 2014 כבש שער במשחק ליגה נגד ליטקס לובץ' שנבחר לשער השנה של 2014. ב-5 באפריל 2015 הפך לזר הראשון שרושם 100 הופעות במדי המועדון.

ב-26 במאי 2015 חתם באירטיש בה שיחק שנתיים. בינואר 2017 חזר להראדץ קראלובה ובשנת 2018 פרש מכדורגל מקצועי.

תארים
-----

ויסלה קרקוב
* אליפות פולין: 2007/2008, 2008/2009, 2010/2011

אישיים
* שער העונה בבולגריה: 2014

קישורים חיצוניים
----------------

ויקישיתוף מדיה וקבצים בנושא **תומאש יירסאק** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**מלחמת ההרים** הייתה סבב לחימה בין המיליציה הנוצרית הכוחות הלבנוניים למיליציות הדרוזיות במהלך ספטמבר 1983 באזור הרי השוף, במסגרת מלחמת האזרחים בלבנון.

הרי השוף, זירת מלחמת ההרים
במהלך מלחמת ההרים התרחשו מספר מעשי טבח בנוצרים, ובסופה איבדו הנוצרים שטח רב לדרוזים באזור האסטרטגי של הרי השוף.

הנסיגה הישראלית
---------------

ב-3 בספטמבר 1983 ישראל הסיגה את כל כוחותיה ממחוז הרי השוף (דרומית-מזרחית לביירות), ובכך הסירה את החיץ האנושי של חייליה שניצב בין המיליציות הנוצריות לבין הדרוזים.

הלחימה
------

המלחמה פרצה מיד עם עזיבת הכוחות הישראלים, במתקפה של "הכוחות הלבנוניים" (שבאותה העת הורכבו כמעט לחלוטין מלוחמי הפלנגות הנוצריות, שהפסיקו לשעות לפקודותיו של הנשיא אמין ג'ומאייל) על המיליציה הדרוזית של המפלגה הסוציאליסטית הפרוגרסיבית בעיר בחמדון, הנמצאת על כביש דמשק-ביירות, באזור הרי השוף. בה בעת פעל צבא לבנון לאבטחת הערים סוק אל-גרב וח'לדה הנמצאות בדרך לביירות, מפני פלישה דרוזית לבירה. לאחר מספר ימי לחימה, הונסו הכוחות הנוצריים מבחמדון, ונסוגו למעוזם בדיר אל-קמר, בה שהו כ-40,000 תושבים ופליטים נוצרים וכ-2,000 לוחמים. ברצף מעשי טבח, החריבו הדרוזים 62 כפרים נוצרים במרחב השוף, והרגו כ-1,500 אזרחים נוצרים. עד הכרזת הפסקת האש ב-25 בספטמבר, הדרוזים הצליחו להשתלט כמעט על כל השוף.

יחודה של מלחמת ההרים
--------------------

במלחמת ההרים הצטרף ללחימה גם צבא לבנון, אשר הקפיד עד אז ולאחר מכן לשמור על נייטרליות (כגוף כולל, היחידות השונות המחולקות על-פי מפתח עדתי, לעיתים סייעו ללוחמיהן, ראו למשל במלחמת המחנות). צבא לבנון היה זה שהגן על הערים בדרך לביירות מהשוף מפני היחידות הדרוזיות, והבריגדה השמינית של הצבא אף התעמתה עימן במשך שלושה ימים (16 - 19 בספטמבר) בניסיון להחזיק בעיירה סוק אל-גרב בפני המתקפה הדרוזית. צבא האוויר הלבנוני החלש גם הוא השתתף בלחימה, במהלכה מספר מטוסיו הופלו על ידי טילים של הדרוזים.

ארצות הברית גם כן הייתה מעורבת בסכסוך, וסייעה לצבא לבנון בניסיונו לחסום את הדרך לביירות, על ידי הפצצה מספינות את העמדות הדרוזיות.

השלכות
------

ההשלכות הפוליטיות של מלחמת ההרים היו מרחיקות לכת; הלחימה גרמה לאמין ג'ומאייל להיראות כמנהיג חלש וסקטוריאלי, אשר למרות היותו נשיא לבנון, אינו מתפקד כמנהיג כלל הלבנונים. בנוסף, מרבית התושבים הנוצרים של אזור הרי השוף, המהווה חלק ממרחב הר הלבנון, אולצו לעזוב אזור שהיה בעל נוכחות ורוב נוצרי במשך מאות שנים. כמו כן, הלחימה ניפצה את המיתוס של לבנונים רבים, כי מלחמת האזרחים הסתיימה ב-1976, והלחימה מאז נבעה מהמעורבות הסורית או הישראלית.

| אירועים מרכזיים במלחמת האזרחים בלבנון |
| --- |
| 

|  |
| --- |
| השבת השחורה • טבח כרנתינא • טבח דאמור • טבח שכא • טבח תל א-זעתר • טבח עישייה • טבח סברה ושתילה • יום הסכינים הארוכות • מלחמת ההרים • מלחמת המחנות |

 |
**ברדה Ba.65** (באיטלקית - "Breda Ba.65") היה מטוס תקיפה חד מנועי וחד כנפי מתוצרת איטליה שהיה בשימוש ה"Aviazione Legionaria", לגיון המתנדבים האווירי האיטלקי למלחמת האזרחים בספרד וכן בשימוש ה"Regia Aeronautica", חיל האוויר האיטלקי המלכותי בשלביה הראשונים של מלחמת העולם השנייה. כן היה המטוס בשימוש עיראק, צ'ילה ופורטוגל.

תכנון וייצור
------------

מטוס ה-ברדה Ba.65 הוא פיתוח של מטוס קודם, ה-Ba.64, מטוס תקיפה איטלקי מאמצע שנות ה-30. ה-ברדה Ba.65 היה מטוס חד מושבי, עשוי כולו ממתכת, בעל כנף תחתית מקובעת בצורת זיז, חד מנועית, בעלת כן נסע נשלף. כקודמו, דגם 64, היה דגם 65 מיועד לתפקידים מגוונים כמטוס קרב, מטוס תקיפה ומטוס סיור. בכנף המטוס הותקנו שני מקלעי ברדה בקוטר 0.5 אינץ' ושני מקלעי ברדה בקוטר 0.303 אינץ'. בבטן המטוס ניתן היה לאחסן 200 קילוגרם פצצות ועד 800 קילוגרם פצצות במתלים חיצוניים. לאחר מספר דגמים ראשוניים, הותקן במטוס לבסוף מנוע Fiat A.80 RC.41 בעל אלף כוחות סוס. הייצור נמשך עד יולי 1939 ובסך הכל נבנו 218 מטוסים.

דגמים
-----

* Ba.65 - מטוס תקיפה חד מושבי.
* Ba-65bis - מפציץ דו מושבי.
* Ba-65bis - מטוס אימון דו מושבי.

שירות מבצעי
-----------

את טבילת האש של ה-ברדה Ba.65 עבר המטוס בשירות לגיון המתנדבים האיטלקי למלחמת האזרחים בספרד בשנת 1936. המטוס הוכיח את יעילותו והושווה באופן חיובי למפציץ הצלילה הגרמני יונקרס Ju 87. מבין 23 המטוסים שנשלחו למלחמה זו, אבדו 12 במהלכה. כאשר שבו אנשי הלגיון לאיטליה, הותירו את 11 המטוסים שנותרו פעילים לשירות חיל האוויר הספרדי.

ב-1938 רכשה עיראק 25 מטוסים. במאי 1941 הופעלו מטוסים אלו במסגרת המלחמה האנגלו-עיראקית במהלכה הושמד רוב חיל האוויר העיראקי.

מטוסים נוספים סופקו לצ'ילה ולפורטוגל.

במהלך מלחמת העולם השנייה הופעל המטוס בעיקר כנגד הבריטים במסגרת המערכה במדבר המערבי. כאשר נכנסה איטליה למלחמה, ביוני 1940, היו כ-150 מטוסים פעילים בשירותה. בשלבים הראשונים של הלחימה במדבר ספגו האיטלקים אבדות כבדות ורוב המטוסים הופלו או הושבתו עד פברואר 1941. משלב זה הפך הסבויה מרקטי SM.79 למטוס העיקרי בחיל האוויר האיטלקי ששימש בתפקיד מפציץ הצלילה.

קישורים חיצוניים
----------------

ויקישיתוף מדיה וקבצים בנושא **ברדה Ba.65** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282514805171
* LCCN: sh85016708

 |
אין לבלבל עם אין לבלבל ערך זה עם הערך "ג'וחר דודייב".

**גדוד ג'וחר דודייב** (באוקראינית: **Батальйон Джохара Дудаєва**) הוא גדוד מתנדבים צ'צ'ני הקרוי על שם הנשיא הראשון של הרפובליקה הצ'צ'נית של איצ'קריה, ג'וחר דודייב. הגדוד מורכב ברובו ממתנדבים צ'צ'נים, שרבים מהם לחמו במלחמת צ'צ'ניה הראשונה ובמלחמת צ'צ'ניה השנייה לצד הרפובליקה של איצ'קריה. הגדוד נמצא בפיקודו של הצ'צ'ני אדם אוסמאייב, מאז ה-1 בפברואר 2015, לאחר שהמפקד הקודם איסה מונאייב נהרג בפעולה במזרח אוקראינה.

סקירה כללית
-----------

### היסטוריה

הקמת הגדוד החלה בתחילת מרץ 2014 בדנמרק, שם גרו מספר רב של צ'צ'נים, המתנגדים לרוסיה ונאלצו להימלט מצ'צ'ניה לאחר מלחמת צ'צ'ניה השנייה. הוא אורגן ביוזמת ארגון הקווקז החופשי, אשר נוסד ב-2006 בדנמרק על ידי מהגרים פוליטיים ממדינות הקווקז באירופה. מייסד הגדוד והמנהיג הראשון איסה מונאיב מונה למפקד צבאי האחראי על הגנת בירת צ'צ'ניה על ידי נשיא איצ'קריה, אסלאן מסחאדוב, במהלך הקרב על העיר גרוזני (1999–2000) שם השתמש בטקטיקות לוחמה עירוניות שונות כולל מארבים, מכוניות תופת ומוקשים במהלך ההגנה על העיר. אל"ם איסה סדיגוב הפך לרמטכ"ל הגדוד. חלק מהלוחמים בגדוד גויסו בשל התעניינותם בלחימה בסוריה אך שוכנעו לנסוע לאוקראינה במקום.

### הרכב הגדוד

הרצון להשתתף במאבק נגד התוקפנות הרוסית באוקראינה נחשף מיד על ידי יותר מ-300 מתנדבים. הגדוד כולל צ'צ'נים, גאורגים, אינגושים, אזרים, אוקראינים, צ'רקסים ומתנדבים ממדינות אירופה.

### השתתפות בלחימה

חיילי הגדוד לוקחים חלק בקרבות בחבל דונבאס שבמזרח אוקראינה ומשרתים כמדריכים, מאמנים ומפקדים בצבא האוקראיני.

בפברואר 2022, בקרב על קייב במהלך הפלישה הרוסית לאוקראינה, חיילי הגדוד נלחמו לצד הכוחות האוקראינים נגד הפולשים הרוסים.

ראו גם
------

* העימות הרוסי–צ'צ'ני

קישורים חיצוניים
----------------

* 

* אתר האינטרנט הרשמי של גדוד ג'וחר דודייב

ויקישיתוף מדיה וקבצים בנושא **גדוד ג'וחר דודייב** בוויקישיתוף

הערות שוליים
------------

1. 1 2  Mamon, Marcin (27 בפברואר 2015). "The Final Days of a Chechen Commander Fighting in Ukraine". *The Intercept* (באנגלית אמריקאית). נבדק ב-27 בינואר 2020. `{{cite web}}`:  (עזרה)
2. ↑  Walker, Shaun (24 ביולי 2015). "'We like partisan warfare.' Chechens fighting in Ukraine - on both sides". *The Guardian* (באנגלית בריטית). ISSN 0261-3077. נבדק ב-27 בינואר 2020. `{{cite news}}`:  (עזרה)
הרב **יוסף אהרן טאראן** (? - כ"ג תשרי תרפ"ז, ? - 1 באוקטובר 1926) היה רב בסאן ויסנט (אנ'), קלרה ובזוננפלד שבארגנטינה, מחבר שו"ת **זיכרון יוסף**. מוכר על פעילותו בפולמוס הברווז המוסקובי.

ביוגרפיה
--------

טאראן נולד בעיירה בפלך קייב ולמד במקומו (שנת לידתו אינה ידועה), נסמך לרבנות ולשו"ב בידי רבני אומן, בראשם הרב יעקב ליב וורשבסקי. נישא ללאה. שימש שוחט בכפר באחוזה החקלאית של הברון דוד גינצבורג, בכפר מוהילנה, כעשרים שנה.

בתרנ"ד נשלח בידי הברון בתוך קבוצה להתיישב בארגנטינה בכפר על שם הברון (בשמו המקומי: סאן וויסנט), בפלך קלרה, פרובינציית אנטרה ריוס (Entre Ríos) שם עסק בענייני יהדות: יסד בכל כפר בתי תפלה, תלמוד תורה ומקוואות. באותה תקופה נסמך לרבנות בשנית לאחר שהוכיח את בקיאותו וידענותו ההלכתית בהתכתבות עם בידי הרב מרדכי וילפנד מאומן וכן כמה מרבני ברדיצ'ב. בשנת תרע"ו כבר כיהן ברבנות בכפר זוננפלד, על גדות נהר גואלגואיצ'ו. בשהותו שם נשא ונתן בהלכה עם כמה מגדולי ישראל במגוון נושאים, בהם הרב שמואל סלאנט, הרב משה ירושלמסקי והרב אהרון גולדמן.

לצד הרב אהרון גולדמן ממוזסווייל, נודע בשל עיסוקו בשאלת כשרות עוף הברבר. ספרו "זיכרון יוסף" נדפס בירושלים תרפ"ד.

נפטר בזוננפלד בשמחת תורה[דרוש מקור] תרפ"ז (1926).

קישורים חיצוניים
----------------

* טרן, יוסף אהרן בן אשר יעקב, **זיכרון יוסף**, ‏ירושלם תרפד, באתר היברובוקס
* כשרות הברברי והמולרד, ד"ר זהר עמר וד"ר ארי זיבוטפסקי, **המעיין תשס"ד**

הערות שוליים
------------

1. ↑  **זכרון יוסף, הקדמה**
2. ↑  הרב אהרן הלוי גולדמן, **דברי אהרן**, אבן העזר סימן סב
3. ↑  **באר משה**, כרך א, סימן לא
4. ↑  **דברי אהרן סימן כט**
5. ↑  ⁨די אידישע צייטונג⁩ | 22 אוקטובר 1926 | אוסף העיתונות | הספרייה הלאומית, באתר www.nli.org.il

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296870505171
* ISNI: 0000 0004 0283 6071
* VIAF: 298868337
* WorldCat: viaf-298868337

 |
**אנטוליאן איגל** הוא תרגיל הדגל של חיל האוויר הטורקי לאימון בלוחמה אווירית. התרגיל מתקיים במטווח קוניה הסמוך לבסיס חיל האוויר בקוניה השוכן במרכז אנטוליה, כ-250 ק"מ מדרום לאנקרה, טורקיה. התרגיל כולל קרבות אוויר, תקיפות קרקע עם תחמושת חיה, משימות דיכוי הגנה אווירית ותדלוק אווירי. התרגיל מבוסס על תרגיל הרד פלאג האמריקני.

התרגיל הראשון מסוג זה נערך ב-16 ביוני 2001 ונמשך 13 ימים. בתרגיל השתתפו חילות האוויר של ישראל, טורקיה, ארצות הברית ונאט"ו. חיל האוויר הישראלי שלח לתרגיל עשרה מטוסי F-16 משלוש טייסות קרב, מסוקי UH-60 בלק הוק ("ינשוף"), מטוסי C-130 הרקולס ("קרנף"), מטוס בואינג 707 ("ראם") לתדלוק אווירי, סוללת נ"מ ונציגים של היחידה הטקטית לחילוץ מיוחד (669). הכוחות התאמנו מעל מישורי אנטוליה סמוך לגבולות סוריה, איראן ועיראק.

מאז התרגיל הראשון נערכו מספר תרגילים נוספים. בסוף חודש נובמבר 2005 נשלחו שש טייסות ישראליות לטורקיה על–מנת להשתתף בתרגיל נוסף. הכוח הישראלי כלל מטוסי F-16 מדגמי A ו-B ("נץ") ו-F-16I ("סופה") ומסוקי UH-60 בלק הוק ("ינשוף"). מלבד הכוח הישראלי, השתתפו בתרגיל גם טייסים טורקים שטסו במטוסי F-5 ו-F-4 פנטום, וטייסים בלגים ואמריקניים שהטיסו מטוסי F-16 מדגמי C ו-D. בנוסף, השתתפו מטוסי תדלוק וגם מטוס בקרה של נאט"ו מסוג בואינג E-3 סנטרי .

באוקטובר 2009 ביטלה טורקיה את השתתפותו של חיל האוויר הישראלי בתרגיל במחאה על פעולותיו ברצועת עזה במהלך מבצע עופרת יצוקה. כתוצאה מכך, ביטלו חילות האוויר של ארצות הברית, איטליה ויוון אף הן את השתתפותן בתרגיל. בעקבות כך הודיע שר החוץ הטורקי, אהמט דבוטוגלו, כי הוא מקווה שיימצא פתרון למשבר שנוצר בין שתי המדינות, וכי ביטול השתתפות חיל האוויר הישראלי הוא בגלל המתקפה הישראלית על עזה, על אף שקודם לכן הודיע משרד החוץ הטורקי כי ביטול השתתפותה של ישראל בתרגיל כרוך בגורמים טכניים בלבד. ראש הממשלה הטורקי, רג'פ טאיפ ארדואן, הודיע כי "אינו יכול לתת למטוסים שהפציצו בעזה לטוס בשמי טורקיה" וכי "זהו רצון העם". טורקיה החליטה בעקבות הפרשה להפוך את התרגיל מאירוע בינלאומי ללאומי בלבד. כתחליף לתרגיל הטורקי, ייסד חיל האוויר הישראלי בשנת 2013 תרגיל בינלאומי בשם "דגל כחול", המתקיים מדי שנתיים.

ראו גם
------

* רד פלאג
* טופ גאן
* גרין פלאג
* מייפל פלאג
* דגל כחול

קישורים חיצוניים
----------------

* Anatolian Eagle, באתר Global Security
* ליאת בלומברג , ‏חוויה טורקית, באתר חיל האוויר הישראלי

הערות שוליים
------------

1. ↑  חנן גרינברג, טורקיה ביטלה השתתפות ישראל בתרגיל אווירי, באתר ynet, 11 באוקטובר 2009
2. ↑  אמיר בוחבוט, טורקיה ביטלה השתתפות חיל האוויר בתמרון השנתי, באתר nrg,‏ 11 באוקטובר 2009
3. ↑  אור הלר, טורקיה ביטלה תמרון אווירי משותף עם ישראל, חדשות 10 באתר nana10,‏ 11 באוקטובר 2009
4. ↑  שר החוץ הטורקי: התרגיל בוטל בגלל עזה, באתר ynet,‏ 12 באוקטובר 2009
5. ↑  שר החוץ הטורקי: מקווה לחזור לדיאלוג עם ישראל בערוצים דיפלומטיים, חדשות 2, 12 באוקטובר 2009
6. ↑  ר"מ טורקיה על ביטול התרגיל: זה היה רצון העם, באתר ynet,‏ 14 באוקטובר 2009
7. ↑  טורקיה החרימה את ישראל - התמרון הבינלאומי בוטל, חדשות 2, 11 באוקטובר 2009
**תור מריוס גרומסטאד** (בנורווגית: **Tor Marius Gromstad**;‏ 8 ביולי 1989 – 12 במאי 2012) היה כדורגלן נורווגי ששיחק בעמדת הבלם.

קריירת מועדונים
---------------

בשנת 2007 עבר גרומסטאד מארנדל אל סטאבק מליגת העל הנורווגית. ב-21 ביולי 2008 הוא ערך את הופעת הבכורה שלו במועדון, בניצחון 5-1 על פרדריקסטאד במסגרת המחזור ה-14 בליגה לעונת 2017. בסך הכל הוא ערך 36 הופעות ליגה במועדון, ושבע הופעות נוספות בגביע הנורווגי.

היעלמותו ומותו
--------------

גרומסטאד נראה לאחרונה ב-12 במאי 2012 בשעה 07:26 בבוקר, לאחר שלילה לפני כן דווח כי נעלם. הוא לא נשא עמו את מכשיר הטלפון שלו ואת הארנק שלו בעת היעלמותו. ב-14 במאי בבוקר נמצאה גופתו, לאחר שנעדר כ-36 שעות. לפי פרסום באתר הרשמי של קבוצתו, גרומסטאד נהרג כתוצאה מתאונת נפילה באתר בנייה סמוך.

קישורים חיצוניים
----------------

* פרופיל, באתר Transfermarkt

הערות שוליים
------------

1. 1 2  SAVNET STABÆK-SPILLER FUNNET DØD באתר VG, ‏ 15 במאי 2012 (בנורווגית)
2. ↑  Stabæk Fotball > Gromstad funnet død באתר הרשמי של סטאבק, 14 במאי 2012 (בנורווגית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תור מריוס גרומסטאד"**.
**עלמא** (באנגלית: **Alma**) היא מערכת מידע לניהול ספריות שנכתבה ומשווקת על ידי חברת "אקס ליבריס", חברת בת של פרוקווסט.

היסטוריה
--------

בינואר 2011 הציגה אקס ליבריס את "עלמא", עליה עמלה משנת 2007. המערכת היא אינטרנטית, מבוססת מחשוב ענן ומסופקת במודל של תוכנה כשירות. המערכת יושבת על שרתי SAS 70 הממוקמים באמסטרדם, שיקגו וסינגפור. עדכוני תוכנה בשרתים מתבצעים פעם בחודש.

מערכת עלמא מספקת פתרון מקיף לכלל התהליכים המתבצעים בספרייה, כמו בחירת חומרים, רכש ואקטוב, קיטלוג, מיון, השאלה, השאלה בין-ספרייתית, תהליכי דיגיטציה, הפקדת חומרים דיגיטליים וניהול חומרים לקורסים. המערכת מהווה פתרון לניהול משאבי מידע מסוגי חומר שונים כולל חומרים מודפסים ואלקטרוניים. הגישה לניהול המשאבים במערכת נעשית על פי הגדרת הרשאות עבור משתמשי המערכת.

המערכת כוללת כלים לניתוח נתונים שפותחו על ידי חברת אורקל. ניתוח נתונים כמו נתוני מחיר ונתוני שימוש מסייעים בקבלת החלטות לצורך שיפור השירות של הספרייה לטובת משתמשי הקצה.

המערכת כוללת אזור קהילה המיועד לשיתוף מידע בין ספריות. האזור כולל קטלוג משותף שנבנה משיתוף קטלוגים פרטיים של ספריות. בין היתר האזור מכיל רשומות של ספריית הקונגרס, OCLC והספרייה הבריטית.

עלמא נרכשה על ידי מוסדות רבים בעולם. בספטמבר 2017, הגיע ל-אלף מספר הגופים העושים שימוש במערכת. באותו חודש, הושק ממשק משתמש חדש לתוכנה.

בישראל, השימוש במערכת החל בשנת 2015 בכמה ספריות אקדמיות, שלקחו על עצמן להיות הראשונות להטמיע את המערכת. הראשונה שבהן הייתה ספריית יונס וסוראיה נזריאן של אוניברסיטת חיפה. ספריות נוספות הנמנות עם "חלוצי עלמא" הן הספריות של אוניברסיטת תל אביב, האוניברסיטה העברית בירושלים, אוניברסיטת בר-אילן, המסלול האקדמי המכללה למינהל, המרכז הבינתחומי הרצליה, המכללה האקדמית עמק יזרעאל, האקדמית גורדון, מכללת אורנים ומכללת שנקר. הספרייה הלאומית החלה להשתמש במערכת עלמא בסוף שנת 2019.

קישורים חיצוניים
----------------

* 

* אתר האינטרנט הרשמי של עלמא (באנגלית)
* Ex Libris Alma, באתר האינטרנט של חברת אקס ליבריס (באנגלית)

הערות שוליים
------------

1. ↑  רננה אשוח, Ex Libris חושפת את ALMA - פתרון מבוסס ענן לניהול ספריות, באתר ידעטק, 17 בינואר 2011
2. ↑  Ex Libris Announces the Cloud-Based Alma Library Management Service,‏ 6 בינואר 2011, באתר אקס ליבריס
3. ↑  Alma Advantages, באתר אקס ליבריס
4. ↑  אור הירשאוגה, אקס-ליבריס הישראלית נמכרת תמורת 200–250 מיליון דולר: הכנסות החברה שמפתחת תוכנות לספריות צפויות להגיע השנה לכ-100 מיליון דולר, באתר TheMarker‏, 18 בנובמבר 2012
5. 1 2 3  Grant, Carl. Impressions of the new library services platforms - Part 6 - Alma by Ex Libris, 14 בנובמבר 2012, באתר Thoughts from Carl Grant
6. ↑  Press Releases - Alma, באתר אקס ליבריס
7. ↑  לראשונה באקדמיה בארץ: הספרייה האקדמית של אונ' חיפה עוברת לענן, 16 במרץ 2015, באתר Telecom News
**ויטלי טיכוב** (באנגלית: **Vitaly Tikhov**; ‏ 14 בפברואר 1876–1939) היה צייר רוסי יליד אוקראינה, הידוע בעיקר בשל העירום שלו. הוא גם היה חבר בתנועת הנודדים.

ביוגרפיה
--------

את השכלתו היסודית קיבל במורשנסק. מ-1901 עד 1904 לקח שיעורים פרטיים אצל אלכסנדר מקובסקי. בשנת 1904, הוא היה המציג המרכזי בתערוכה ה-33 של הנודדים. באותה שנה, החל להשתתף בקורסים באקדמיה הקיסרית לאמנויות, שם למד אצל אביו של אלכסנדר, ולדימיר מאקובסקי, ואיליה רפין.

הוא עזב את בית הספר ב-1912 והשתתף שם בתחרות עם כמה מיצירותיו. כתוצאה מכך הוענק לו תואר "אמן" וניתנה לו פנסיה עם אישור נסיעה לאירופה. באותה שנה, הוא וחברו ניקולאי פצ'ין חתמו על עצומה שקוראת לרפין לא לפרוש מהאקדמיה. בשנת 1916, הוא הציג תערוכה נוספת עם הנודדים והשתתף כחבר מן המניין בתערוכות ה-44, ה-45 וה-46 שלהם. 

במהלך שנות ה-30, הוא עזב את הנושאים המוכרים שלו כדי לצייר יצירות של ריאליזם סוציאליסטי, המתארים פועלי תעשייה, חיילים ומלחים. הוא השתתף בתערוכות "הצבא האדום של הפועלים והאיכרים" בשנים 1933 ו-1938 במכון מרקס-אנג'לס-לנין .

בשנת 2011, ציורו "מתרחצים" נמכר במכירה פומבית בכמעט שבעה עשר מיליון רובל, הסכום הרביעי בגודלו עבור יצירת אמנות שנמכרה במכירה פומבית באותה שנה.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ויטלי טיכוב** בוויקישיתוף

הערות שוליים
------------

1. ↑  Brief biography
2. ↑  Товарищество передвижных художественных выставок :: Книги :: Ф.С. Рогинская. «Товарищество передвижных художественных выставок. Исторические очерки» :: Приложения :: Список членов Товарищества передвижных художественных выставок, www.tphv-history.ru
3. ↑  The Russian auction house, summed up the third auction in Moscow, artinvestment.ru (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* RKD: 351339

 |
תור הזהב, ציור של פיאטרו דה קורטונה
המונח **"תוֹר הזהב"** (ביוונית: **Χρυσόν Γένος**, "**כריסון ינוס**") במיתולוגיה היוונית מתייחס לתקופה המאושרת ביותר בתחילת האנושות (לפני תקופות הברזל הארד והכסף).
הייתה זו תקופה שבה האדם היה טהור ובן אלמוות, ושבה שרר מצב אידיאלי של שלום, הרמוניה, יציבות ורווחה.

המשורר היווני הסיודוס בן המאה השמינית לפנה"ס מסביר בפואמה "עבודות וימים" כי לפני תקופתו התקיימו ארבע תקופות, שהראשונה והמושלמת ביותר שבהן הייתה "תור הזהב". הוא כתב:

> 
> "הם חיו כאלים ללא צער בלבם, משוחררים מכל צרה ועמל. זרועותיהם ורגליהם לא בגדו בהם מעולם. הם היו מאושרים ונמצאו מעבר להישג ידו של כל פגע. וכאשר מתו היה זה כאילו נתפסו לתרדמה עמוקה. הם שכנו בשלום על אדמתם העשירה שהניבה פרי למכביר, וניהנו מאהבתם של האלים."
> 
> 
> 
> 

תור הזהב מופיע גם ביצירותיהם של המשוררים הרומיים ורגיליוס ("עבודת האדמה") ואובידיוס ("מטמורפוזות"). אובידיוס כתב:

> 
> בדור הזהב שהיה בראשית - לא חוקים ולא אונס  
> צדק לימדוהו ותום, אך ליבו הטהור הדריכהו..  
> לא נצצו חרבות וכובע. ללא קרב ומלחמה  
> נחו לבטח עמים ויראו מנוחה..  
> לא נחרשה אדמה, לא עובדה - ושדותיה הזהיבו:  
> שחו משפע ברכה שיבולים ותיקודנה לארץ
> 
> 
> 
> — מטמורפוזות ספר ראשון, תרגום שלמה דיקמן
> 

תור הזהב בא לקיצו כשהודח סטורן ויופיטר תפס את מקומו, אז התחיל "תור הכסף" בו נוצרו עונות השנה (במקום האביב התמידי של תור הזהב) והאדמה החלה לדרוש עיבוד כדי להפיק יבול.

המונח משמש בהשאלה לתיאור כל תקופה טובה בתולדות ציוויליזציה כלשהי.

קישורים חיצוניים
----------------

ויקישיתוף מדיה וקבצים בנושא **תור הזהב** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533650905171
* GND: 4132130-3
* LCCN: sh85055743

 |
**צירדקטילוס** (שם מדעי: *Cearadactylus*; מילולית "האצבע של סיארה") הוא זוחל קדום מעופף מסדרת הפטרוזאוריה, שחי בתקופה קרטיקון תחתון לפני 112 מיליון שנה.

מאפיינים
--------

יצור זה דמה במראהו לפטרנודון וקרוביו אך היה חסר את הכרבולת שלו והוא היה בעל לסתות מלאות שיניים חדות דמויות מחטים, דבר שחסר אצל הפטרנודון בעל המקור. הוא היה קרוב בעיקר לבני המשפחה אנהגואריים.

הוא התגלה בערבות של מזרח ברזיל בתצורות סנטנה (Santana Formation). תחילה נמצאה גולגולת באורך 57 ס"מ שלו ובהמשך התגלו מאובנים נוספים. מוטת כנפיו של הפטרוזאורוס הגיע ל-4 מטרים ועל פי כמה דעות ל-5.5 מטרים. משקלו הגיע ל-30 ק"ג, חרף ממדיו הגדולים.

זה היה זוחל טורף שניזון בעיקר מדגים ולסתותיו ושיניו מנעו מהדגים לברוח. הוא דאה על אוויר חם בדומה לנשרים ולחסידות של ימינו מעל הים ומעל צוקי החופים.

בתרבות
------

* הצירדקטילוס הופיע בספר פארק היורה, כפטרוזאורים הנמצאים בכלוב גדול. הוא לא הופיע באף אחד מהסרטים.
* צירדקטילוס בשם סיירה מופיע בסרטי המסע לעמק החלומות כנבל הראשי לצד רינקוס הרמפורינקוס.
* להקה של צירדקטילוסים טורפים תוקפים את ההרפקטוגנתוס עליו רוכבים באק, קראש ואדי בעידן הקרח 3: עלייתם של הדינוזאורים.
* בנוסף הוא מופיע במשחק המחשב Jurassic World Evolution 2.

תמונות
------

איור של צירדקטילוס
מאובני הצירדקטילוס
צירדקטילוס

ראו גם
------

* מימודקטילוס - פטרוזאור קרוב מלבנון.

קישורים חיצוניים
----------------

ויקישיתוף מדיה וקבצים בנושא **צירדקטילוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**ויטורינו גבריאל פאשקו אנטונש** (פורטוגזית: **Vitorino Gabriel Pacheco Antunes**; נולד ב-1 באפריל 1987 בפרימונדה) הידוע כוויטורינו אנטונש, הוא כדורגלן פורטוגזי המשחק בקבוצת פאסוס די פריירה בעמדת המגן השמאלי.

קריירה
------

אנטונש החל את הקריירה שלו בפרימונדה. במהלך הקריירה שלו קיבל הצעות ממספר קבוצות, וב-29 באוגוסט 2007 הושאל זמנית, עם אפשרות לקנייה, לקבוצת רומא, ונקנה על ידה לבסוף ב-2 באפריל 2008 עבור 1,200,000 אירו. בקיץ של אותה שנה הושאל לקבוצת לצ'ה שם בילה את עונת 2008/2009. בשנת 2010 הושאל ללייקסוס וב-2011 הושאל לליבורנו.

בינואר 2013 הושאל למאלגה כמחליפו של נאצ'ו מונראל שעזב לארסנל. ב-11 ביוני 2013 עזב את פאסוס די פריירה וחתם במלאגה ל-4 שנים.

ב-2 בפברואר 2015 חתם בדינמו קייב עבור דמי העברה על סך 6 מיליון אירו. ב-22 ביולי 2017 הושאל לחטאפה. ב-2 ביולי 2018 חתם באופן קבוע בחטאפה. ב-15 באוגוסט 2020 חזר לפורטוגל וחתם בספורטינג ליסבון לשנתיים.

לאנטונש 13 הופעות במדי נבחרת פורטוגל.

קישורים חיצוניים
----------------

ויקישיתוף מדיה וקבצים בנושא **ויטורינו אנטונש** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**מוריץ הראשון, רוזן אולדנבורג** (בגרמנית: **Moritz I. von Oldenburg**; בערך 1145 - בערך 1211) היה רוזן אולדנבורג מ-1169 עד 1211.

ביוגרפיה
--------

מוריץ נולד בערך בשנת 1145, והיה בנם של כריסטיאן הראשון, רוזן אולדנבורג ואשתו קוניגונדה. בשנת 1167 אביו מת והיינריך האריה לקח את אולדנבורג תחת שלטונו. מוריץ גורש משטחי הרוזנות ולאחר מכן שירת במשך שנים את הארכיבישוף של קלן, פיליפ הראשון פון היינברג, אשר בשנת 1178 לקח על עצמו ניסיון פיצוי לא מוצלח. היינריך גם הכריח אותו למסור את ריטברג למשפחת פון קויק. בשנים 1180 ו-1181, מוריץ השתתף במלחמה הקיסרית נגד היינריך האריה ולבסוף קיבל מהקיסר פרידריך הראשון את זכויותיו הריבוניות בחזרה.

בגלל רכוש ובעיות פיאודליות, מוריץ התנגד לענף וילדסהאוזן של בית אולדנבורג שנוסד על ידי דודו היינריך הראשון והארכיבישופים של ברמן, נאסר זמנית ונאלץ להישאר וסאל של הארכיבישוף. את שמו ניתן למצוא בסביבות שנת 1200 מספר פעמים בשורות המסמכים של הארכיבישוף.

כדי להימנע מחלוקת ירושה, נרצח אחיו כריסטיאן הצלבן, אולי ביוזמתו של מוריץ. כרוניקת Rastede מציינת אותו לפחות כשותף. לפי אותו מקור, האבירים פון האטן, דוהלן וסאנום, שנחשפו כרוצחים, הוצאו להורג. בין השנים 1192 ו-1198, מוריץ ואמו קוניגונדה הקימו מנזר בברגדורף, המקום בו נרצח אחיו, שחזר ממסע הצלב בארץ הקודש. תחילה עם נזירות מברמן, קצת אחר כך עם ציסטרציאנים ממרינטל. עם זאת, המנזר ליד הלמשטדט לא שגשג והוקם מחדש בהודה ב-1232.

בשנת 1198 תמך מוריץ בוולפים במלחמת כס המלכות הגרמנית ולעיתים תמך בהולשטיין נגד דנמרק. על ידי בניית טירות הוא עורר את המרידות הראשונות באוסטרינגן וב-Rüstringen.

משפחתו
------

הוא התחתן עם זלומה, בתו של אוטו השני, רוזן וויקראת, ממנה נולדו לו:

* אוטו הראשון, רוזן אולדנבורג (1209–1251)
* כריסטיאן השני, רוזן אולדנבורג (1211–1233)
* הדוויג מאולדנבורג (מתה ב-1228)
* זלומה מאולדנבורג (מתה ב-1267)
* קונגינדה מאולדנבורג (מתה ב-1290)

|  |  |
| --- | --- |
| בקרת זהויות עריכת הנתון בוויקינתונים | 
* GND: 137568258
* VIAF: 216159032710601181090
* WorldCat (עם VIAF): 216159032710601181090

 |
המונח "פנחס פרידמן" מפנה לכאן. לערך העוסק ברב ומלחין חסיד בעלז, ראו פנחס פרידמן (בעלז).
אחוזת הקבר של משפחת פרידמן בבית הקברות טרומפלדור
**פנחס פרידמן** (חוטין, בסרביה, 30 בדצמבר 1865 - תל אביב ,20 בדצמבר 1937) היה סוחר ופעיל ציוני, ממייסדי תל אביב.

ביוגרפיה
--------

פנחס פרידמן נולד לאברהם בעיירה חוטין שעל גבול בסרביה ורומניה. את חינוכו קנה באודסה, שם התקרב לחוגי חובבי ציון ולפעילים הציונים יהודה לייב פינסקר ומשה לייב ליליינבלום. הקים את אגודת "שערי ציון" והיה מראשוני המצטרפים לאגודת בני משה שארגן אחד העם. כמו אחד העם, היה סוכן של חברת התה ויסוצקי, ובמסגרת זו ביקר לראשונה בארץ ישראל בשנת 1889 ופתח את סניף החברה ביפו. בביקור זה ייסד יחד עם יחזקאל דנין (סוכובולסקי) את ספריית שער ציון.

פרידמן נשא לאשה באודסה את אלקה בת יצחק ברקנפלד ולזוג נולדו שלושה ילדים. הוא עסק במסחר ובפעילות ציבורית ונסע הלוך ושוב בין רוסיה וארץ ישראל. בשנת 1905 העביר את משפחתו לארץ ישראל, כדי שילדיו ילמדו בגימנסיה הרצליה, בנו הצעיר, הרצל, נפטר ממחלה. פרידמן עצמו המשיך לנוע בין ביתו באודסה לבית משפחתו ביפו.

בשנת 1909 הייתה אלקה פרידמן בין 66 חברי אגודת אחוזת בית שנוסדה לשם בניית פרוור עברי צפונית ליפו ובהגרלת המגרשים לאחוזת בית הגרילה את המגרש בשדרות רוטשילד 4. בשנת 1912 השתקע פנחס פרידמן סופית בתל אביב.

במלחמת העולם הראשונה היה פעיל בוועד להקמת הגדודים העבריים. בנו אברהם היה מראשוני המתנדבים לגדודים ולאחר המלחמה היה פעיל ציוני בארצות הברית. בין השנים 1922 ו-1932 שהה גם פנחס פרידמן עצמו בארצות הברית מטעם חברת הכשרת היישוב. הוא חבר ללואי ברנדייס והיה פעיל בגיוס כספים. כמו כן היה פעיל בחוגי הציונים הכלליים.

נפטר בכ"ז בטבת תרצ"ח, ונקבר בבית הקברות טרומפלדור.

קישורים חיצוניים
----------------

* משפחת פרידמן, באתר משפחות מייסדי תל אביב
* מרדכי נאור, עמית לוינסון, **מי היו 66 מייסדי תל אביב?**, תל אביב בראשיתה: 1909-1934: מקורות, סיכומים, פרשיות נבחרות וחומר עזר, יד יצחק בן-צבי 1984, באתר מט"ח

הערות שוליים
------------

1. ↑  באתר משפחות מייסדי תל אביב נכתב בטעות (בהשוואה לתאריך העברי) 1866 ו-1938 בהתאמה
**פסילופטרוס** (שם מדעי: **Psilopterus**; משמעות השם: "כנף חשופה") הוא סוג של עוף נכחד ממשפחת הפורוסרקוסיים שבסדרת הקריאמאים. הוא התקיים באמריקה הדרומית בין אמצע האוליגוקן עד לסוף הפליסטוקן, לפני 29 עד 0.1 מיליון שנה מזמננו.

הפסילופטרוס ידוע משרידים מאובנים שהתגלו בברזיל, אורוגוואי וארגנטינה. הוא תואר ב-1891 בידי פרנסיסקו מורנו ונכללים בו ארבעה מינים:

* Psilopterus bachmanni
* Psilopterus lemoinei
* Psilopterus affinis
* Psilopterus colzecus

הפסילופטרוס היה קטן יחסית לעופות האימה המוכרים כמו הטיטאניס או הברונטורניס והיה קרוב לפלאופסילופטרוס ולפרוקריאמה (*Procariama*) - המוקדמים שבעופות האימה. במראהו דמה לקריאמה אדומת רגל מודרנית והוא הגיע לגובה 70 עד 80 ס"מ ולמשקל מרבי של עד שבעה ק"ג. בניגוד לשאר עופות האימה נראה שהיה מסוגל לטפס על עצים בעזרת טפריו הגדולים ובעבר אף סברו שהיה בעל יכולת תעופה, אם כי מבנה הכנפיים המנוונות שלו שלל את ההנחה. המקור שלו היה מוארך וחסר בליטה נוקשה בקצה שהתאימה להטחת טרף, כך שככל הנראה השתמש בטפריו גם לציד. העוף הקטן היה בעל מבנה מותאם יותר לריצה, מאחר שהיה פגיע לטורפים גדולים יותר.

קישורים חיצוניים
----------------

ויקישיתוף מדיה וקבצים בנושא **פסילופטרוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**קבוצת פסיפאה** היא קבוצת ירחים לא רגילים של צדק, הנעים סביבו במסלולים רטרוגרדיים, אשר דומים למסלולו של הירח פסיפאה. מסלוליהם הם בכיוון השעון, כלומר מנוגדים לכיוון הסיבוב של צדק סביב עצמו. רבים מעריכים כי לירחים אלו מקור משותף בגלל מסלוליהם הדומים.

מרחקם של ירחי הקבוצה מצדק נע בין 22.8 ל-24.1 מיליון ק"מ, בדומה לקבוצת קארמה. מישור מסלוליהם סוטה מהמישור המשווני של צדק בזווית שבין 144.5° ל-158.3°, והאקסצנטריות של המסלולים (מידת האליפטיות) היא בין 0.25 ל-0.43.

הירחים העיקריים בקבוצה, בסדר יורד לפי גודלם, הם:

* פסיפאה
* סינופה
* קלירואי
* מגאקליטה
* אוטונואה
* יורידומה
* ספונדה

האיגוד האסטרונומי הבינלאומי משתמש בשמות המסתיימים באות e לכל הירחים הרטרוגרדיים, ובכללם ירחי קבוצה זו.

מקור
----

מעריכים כי קבוצת ירחי פסיפאה נוצרה לאחר שצדק לכד אסטרואיד בקוטר כ-60 ק"מ, שבהמשך התנגש בכוכב[דרושה הבהרה] ונשבר למספר קטן של חלקים. החלקים הפכו לירחים. מרבית מסת האסטרואיד נותרה בירח פסיפאה, 87% מהמסה בהנחה שסינופה הוא חלק מהקבוצה, או 99% בהנחה שסינופה אינו שייך לקבוצה (ראה המשך). יתר המסה התחלקה בין הירחים האחרים.

ההנחה שיש מקור משותף לירחי קבוצת פסיפאה היא שנויה במחלוקת, שלא כמו בקבוצות קארמה ואננקה. אי ההסכמה נובע מצבע שונה של הירחים, הבדלים באקסצנטריות של המסלולים, ופיזור רחב של הסטיה של מסלוליהם מהמישור המשווני של צדק בהשוואה לקבוצות אחרות.

הסבר אחד להבדלים בין מסלולי הירחים הוא שינוי הדרגתי במסלולים, בעיקר של פסיפאה וסינופה, כתוצאה מהשפעה שונה של הגרביטציה של צדק על המסלולים (השפעה התלויה בסינכרוניזציה בין תנועת הירח והכוכב). אפשרות חלופית היא שסינופה אינו תוצר של אותה התנגשות עם אסטרואיד, ונלכד על ידי צדק בנפרד ממנה.

קישורים חיצוניים
----------------

ויקישיתוף מדיה וקבצים בנושא **פסיפאה** בוויקישיתוף
* ירחי צדק באתר נאס"א
במתמטיקה, **צירוף אפיני** של וקטורים *x*1, ... *x**n* הוא צירוף ליניארי

{\displaystyle \sum \_{i=1}^{n}{\alpha \_{i}\cdot x\_{i}}=\alpha \_{1}x\_{1}+\alpha \_{2}x\_{2}+\cdots +\alpha \_{n}x\_{n}}
שבו סכום המקדמים הוא 1, כלומר:

{\displaystyle \sum \_{i=1}^{n}{\alpha \_{i}}=1}.
הווקטורים משוכנים במרחב וקטורי *V* מעל שדה *K*; והמקדמים {\displaystyle \alpha \_{i}} הם סקלרים ב-*K*.

מושג זה חשוב בגאומטריה אוקלידית.

בהינתן העתקה אפינית, כל צירוף אפיני של נקודות שבת של ההעתקה גם הוא נקודת שבת של ההעתקה, לכן נקודות השבת יוצרות מרחב אפיני (בתלת-ממד: קו, מישור והמקרה הטריוויאלי של נקודה והמישור כולו).

מוטיבציה
--------

נניח שיש אי ודאות בנקודת הראשית במרחב מסוים ואנו חושבים שזאת נקודה ***p*** (אך למעשה זו נקודה אחרת). נניח שרוצים לחבר שתי נקודות: ***a*** ו-***b***. נמתח קו מנקודה ***p*** לנקודה ***a***, קו נוסף מנקודה ***p*** לנקודה ***b*** וניעזר בכלל המקבילית למצוא את נקודה ***a+b*** לפי הנחתנו לגבי הראשית. למעשה קיבלנו את הנקודה ***p*** + (***a*** − ***p***) + (***b*** − ***p***). באופן דומה נוכל ליצור צירוף ליניארי של ***a*** ו-***b*** או של כל קבוצה סופית של וקטורים. לרוב, נקבל תשובה שגויה (בגלל ההנחה לגבי הראשית), אולם אם סכום המקדמים של הצירוף הליניארי הוא 1 התשובה תהיה נכונה.

תיאור ההוכחה: נניח x הוא תוצאת צירוף אפיני של וקטורים x\_{i} עם מקדמים {\displaystyle \alpha \_{i}}. באופן דומה {\displaystyle x'} הוא צירוף אפיני עם אותם מקדמים, של הווקטורים המוזזים {\displaystyle x'\_{i}=x\_{i}-p}, אזי:

{\displaystyle x'=p+\sum \_{i=1}^{n}{\alpha \_{i}\cdot \left(x\_{i}-p\right)}=p+\sum \_{i=1}^{n}{\alpha \_{i}\cdot x\_{i}}-(\sum \_{i=1}^{n}{\alpha \_{i}})\cdot p=p+\sum \_{i=1}^{n}{\alpha \_{i}\cdot x\_{i}}-p=x}
**נאמנות עיוורת** (באנגלית: **blind trust**) הוא הסכם פיננסי בין אדם לגוף המנהל השקעות בנאמנות לניהול ענייניו הכספיים, במלואם או בחלקם. כשלפי ההסכם לבעלים של תיק השקעות, או לנהנה ממנו, אין כל השפעה על הניהול השוטף של התיק, או יכולת לבחור את הנכסים שנרכשים אליו.

מטרת ההסדר היא להימנע מניגוד עניינים, שעלול להיווצר בין בעל התיק לתפקידו הציבורי. למשל ראש עירייה או ראש רשות מקומית עשוי להיות מצוי בניגוד עניינים, אם חברה לייזום נדל"ן ,שבה הוא מושקע, תבקש לאשר לה הגדלת שטחי בנייה בעיר שעליה הוא מופקד.

הסכם נאמנות עיוורת יכול להתבצע גם מרצון. אדם יכול להפקיד תיק ניירות ערך בידי נאמן, ולהורות לו לנהל את התיק בהתאם לשיקול דעתו.

בישראל
------

פרק זה לוקה בחסר. אנא תרמו לוויקיפדיה והשלימו אותו. יש להרחיב לפי סעיף 4 לחוק להסדרת העיסוק בייעוץ השקעות.
בישראל מחויבים שרים וסגני שרים למסור את תיקי השקעות שלהם ושל בני משפחתם לניהול בנאמנות עיוורת. חברת הנאמנות שמנהלת את התיק אינה יכולה למסור לשר באילו ניירות ערך היא משקיעה עבורו. מותר לה רק למסור מהו שווי התיק כולו, מהם הרווחים שהוא צבר ומהו המס ששולם בגין הרווחים האלה.

לקריאה נוספת
------------

* עמי גינזבורג, עיניים עצומות לרווח, באתר TheMarker‏, 26 באוגוסט 2012
**קלבר סנטנה לוריירו** (בפורטוגזית: **Cléber Santana Loureiro**;‏ 27 ביוני 1981 – 28 בנובמבר 2016) היה כדורגלן ברזילאי ששיחק בעמדת הקשר. נהרג בהתרסקות טיסה 2933 של LaMia, כאשר שיחק בשאפקואנסה.

קריירת מועדונים
---------------

סנטנה החל את הקריירה המקצוענית שלו ברסיפה. בהמשך שיחק בברזיל בוויטוריה ובסנטוס, כאשר ביניהן שיחק למשך תקופה קצרה בקאשיווה רייסול מליגת העל היפנית.

בחודש יולי 2007 חתם סנטנה על חוזה לשלוש עונות באתלטיקו מדריד מהלה ליגה. בעונתו הראשונה במועדון הוא ערך 23 הופעות ליגה, וסייע לאתלטיקו מדריד לחזור לליגת האלופות לאחר 12 שנות היעדרות. הוא שיחק בעיקר לאחר עזיבתו של מאניש לאינטר מילאנו בחודש ינואר 2008.

בעונת 2008/2009 הושאל סנטנה למיורקה מהלה ליגה. ב-9 בנובמבר 2008 הוא הבקיע את שער הבכורה שלו במועדון, בתיקו 3-3 נגד אתלטיק בילבאו, והוא סיים את העונה עם חמישה שערי ליגה, כולל שער ניצחון 2-1 נגד ברצלונה ושער בניצחון 3-1 על ריאל מדריד.

לאחר עונת ההשאלה חזר סנטנה לאתלטיקו מדריד, אך שיחק לעיתים רחוקות. ב-23 בספטמבר 2009 הוא הבקיע את שערו היחיד במועדון, בתיקו 2-2 נגד אלמריה במסגרת הליגה. בסוף חודש ינואר 2010, על-אף שהאריך את חוזהו במועדון עד לחודש יוני 2012, הוא חזר לברזיל וחתם בסאו פאולו.

במהלך תקופתו בסאו פאולו הושאל סנטנה לאתלטיקו פרנאאנסה, לאוואי ולפלמנגו, ולאחר מכן חתם באופן קבוע במדי האחרונה. בשנים שלאחר מכן שיחק סנטנה באוואי ובקריסיומה מהליגה הברזילאית השנייה, ולאחר מכן חתם בשאפקואנסה מליגת העל הברזילאית, בה שימש כקפטן. יחד עם שאפקואנסה הוא העפיל לגמר גביע סודאמריקנה 2016.

מותו
----

ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה 2016, נהרג סנטנה בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה.

קישורים חיצוניים
----------------

ויקישיתוף מדיה וקבצים בנושא **קלבר סנטנה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  El Atlético cerró el fichaje del medio Cléber Santana באתר אס, 4 ביולי 2007 (בספרדית)
2. ↑  Cléber Santana: "Estamos en el buen camino y vamos a más" באתר אס, 14 בדצמבר 2017 (בספרדית)
3. ↑  El Atlético de Madrid confirma la cesión de Cléber Santana al Mallorca para la próxima temporada באתר Terra, ‏ 25 באוגוסט 2008 (בספרדית)
4. ↑  El Atlético oficializa la renovación de Cléber Santana hasta 2012 באתר מארקה, 13 בנובמבר 2009 (בספרדית)
5. ↑  Cléber, traspasado al Sao Paulo באתר מארקה, 24 בינואר 2010 (בספרדית)
6. ↑  Chapecoense: Profile of Brazilian football team in Colombia plane crash באתר Metro, ‏ 26 בנובמבר 2016 (באנגלית)
7. ↑  Ex-Atlético player Cléber Santana dies in Chapecoense plane crash באתר אס, 29 בנובמבר 2016 (באנגלית)